**Ministerul Sănătăţii**

**ORDIN nr.....**

 **pentru modificarea Ordinului ministrului sănătății nr. 1345/2016 privind raportarea zilnică a stocurilor şi operaţiunilor comerciale efectuate cu medicamentele de uz uman din Catalogul naţional al preţurilor medicamentelor autorizate de punere pe piaţă în România de către unităţile de distribuţie angro a medicamentelor, importatori, fabricanţi autorizaţi şi farmaciile cu circuit închis şi deschis**

    Văzând Referatul de aprobare nr. al Direcţiei farmaceutice și dispozitive medicale din cadrul Ministerului Sănătăţii;

    având în vedere prevederile art. 7 lit. i), ale art. 804 alin. (2) și ale art. 8041 din Legea nr. 95/2006 privind reforma în domeniul sănătăţii, republicată, cu modificările şi completările ulterioare,

    în temeiul art. 7 alin. (4) din Hotărârea Guvernului nr. 144/2010 privind organizarea şi funcţionarea Ministerului Sănătăţii, cu modificările şi completările ulterioare,

    **ministrul sănătăţii emite următorul ordin:**

**Art. I** - **Ordinul ministrului sănătăţii nr. 1.345/2016 privind raportarea zilnică a stocurilor şi operaţiunilor comerciale efectuate cu medicamentele de uz uman din Catalogul naţional al preţurilor medicamentelor autorizate de punere pe piaţă în România de către unităţile de distribuţie angro a medicamentelor, importatori, fabricanţi autorizaţi şi farmaciile cu circuit închis şi deschis, publicat în Monitorul Oficial al României, Partea I, nr. 967 din 29 noiembrie 2016, cu modificările și completările ulterioare, se modifică după cum urmează:**

**1.** **La articolul 1, alin. (3) se modifică şi va avea următorul cuprins:**

„(3) Transmiterea informaţiilor prevăzute la alin. (1) şi (2) se realizează folosind sistemul electronic de raportare dezvoltat de Serviciul de Telecomunicaţii Speciale pentru Ministerul Sănătăţii şi ANMDMR, denumit în continuare Sistemul electronic de raportare, ale cărui funcţionalităţi se aprobă prin ordin comun al ministrului sănătății și al directorului Serviciului de Telecomunicații Speciale”.

**2. Articolul 2 se abrogă.**

**3**. **La articolul 2^1, lit. b) se modifică și va avea următorul cuprins:**

„b) farmaciile comunitare și cu circuit închis raportează, pentru fiecare medicament cu preţ aprobat în Canamed, următoarele informaţii: cod de identificare a medicamentului (CIM), lot medicament, data de valabilitate a lotului, CUI furnizor, cantitate intrată de la ultima raportare (în funcţie de tipul intrării: achiziţie, reglare stoc prin inventar), numărul şi data facturii de achiziţie/aviz, cantitate ieşită de la ultima raportare (în funcţie de tipul ieşirii: vânzare, expirare, retur, retragere, reglare stoc inventar), tip beneficiar (persoană fizică/juridică, în cazul beneficiarului persoană juridică indicându-se numărul şi data facturii de livrare/aviz), stoc la data raportării curente;”.

**4. La articolul 4, alin. (3) se abrogă.**

**5. Anexa se abrogă.**

**Art. II** - În tot cuprinsul ordinului, sintagma „Agenţia Naţională a Medicamentului şi a Dispozitivelor Medicale” se modifică şi se înlocuieşte cu sintagma „Agenţia Naţională a Medicamentului şi a Dispozitivelor Medicale din România”, iar sintagma „ANMDM” se modifică şi se înlocuieşte cu sintagma „ANMDMR”.

**Art. III.** - În tot cuprinsul ordinului, sintagma „farmaciile cu circuit închis și deschis” se modifică şi se înlocuieşte cu sintagma „farmaciile comunitare și cu circuit închis”.

**Art. IV** - Prezentul ordin se publică în Monitorul Oficial al României, Partea I.

**Ministrul sănătăţii,**

**Prof. univ. dr. Alexandru Rafila**

**Proiect de Ordin pentru modificarea Ordinului ministrului sănătății nr. 1345/2016 privind raportarea zilnică a stocurilor şi operaţiunilor comerciale efectuate cu medicamentele de uz uman din Catalogul naţional al preţurilor medicamentelor autorizate de punere pe piaţă în România de către unităţile de distribuţie angro a medicamentelor, importatori, fabricanţi autorizaţi şi farmaciile cu circuit închis şi deschis**

|  |  |  |  |
| --- | --- | --- | --- |
| **STRUCTURA** | **Data solicitării****avizului** | **Data obținerii****avizului** | **Semnătura șefului****structurii** |
| **STRUCTURA INIȚIATOARE**  |
| **Direcția farmaceutică și dispozitive medicale**Director, Monica NEGOVAN |  |  |  |
| **STRUCTURI AVIZATOARE:** |
| **Direcția generală juridică** Director general, Ionuț Sebastian IAVOR**Serviciu avizare acte normative**Șef serviciu,Dana Constanţa EFTIMIE |  |  |  |
| **Secretar general adjunct**Dănuț-Cristian POPA |  |  |  |